b'\n_START_ARTICLE_\nAchilo sausgysl\xc4\x97\n_START_PARAGRAPH_\nAchilo sausgysl\xc4\x97 (lot. tendo Achillis)\xc2\xa0\xe2\x80\x93 blauzdos trigalvio raumens (lot. musculus triceps surae) ir padinio raumens (lot. m. plantaris) bendroji sausgysl\xc4\x97, esanti u\xc5\xbepakalin\xc4\x97je blauzdos dalyje. Achilo sausgysl\xc4\x97 tvirtina min\xc4\x97t\xc5\xb3j\xc5\xb3 raumen\xc5\xb3 skaidulas prie kulnakaulio gumburo, tod\xc4\x97l dar vadinama kulnakaulio sausgysle (lot. tendo calcaneus).\n_START_SECTION_\nAnatomija\n_START_PARAGRAPH_\nAchilo sausgysl\xc4\x97 i\xc5\xa1tiesina 3 raumenis u\xc5\xbepakalin\xc4\x97je blauzdos dalyje: dvilyp\xc4\xaf raumen\xc4\xaf , plek\xc5\xa1nin\xc4\xaf raumen\xc4\xaf (kurie kartu sudaro min\xc4\x97t\xc4\x85j\xc4\xaf trigalv\xc4\xaf) ir padin\xc4\xaf raumen\xc4\xaf. \xc5\xbdmogaus k\xc5\xabne \xc5\xa1i sausgysl\xc4\x97 eina per kulk\xc5\xa1nies priek\xc4\xaf. Tai storiausia ir tvir\xc4\x8diausia sausgysl\xc4\x97 k\xc5\xabne. Ji yra apie 15\xc2\xa0cm ilgio ir prasideda prie blauzdos vidurin\xc4\x97s dalies ir turi m\xc4\x97sing\xc5\xb3 pluo\xc5\xa1t\xc5\xb3 ant savo priekinio pavir\xc5\xa1iaus beveik iki pat apa\xc4\x8dios galo. Palaipsniui tampanti sutraukta apatin\xc4\x97je dalyje, ji yra prisitvirtinusi prie kulnakaulio u\xc5\xbepakalin\xc4\x97s dalies viduryje esan\xc4\x8dio gumburo pavir\xc5\xa1iaus. Sausgysl\xc4\x97 praplat\xc4\x97jusi prie apatin\xc4\x97s dalies, tod\xc4\x97l jos siauriausia dalis yra apie 4\xc2\xa0cm auk\xc5\xa1\xc4\x8diau prisitvirtinimo dalies. Ji padengta odele ir fascijos juostele. Ten, kur ji matoma u\xc5\xbe kaulo, ply\xc5\xa1ys tarp sausgysl\xc4\x97s ir kaulo yra u\xc5\xbepildytas jungiamuoju ir riebaliniu audiniu. Palei jos vis\xc4\x85 \xc5\xa1onin\xc4\x99 (lateralin\xc4\x99) pus\xc4\x99, bet ne pavir\xc5\xa1iuje, yra ma\xc5\xbeoji poodin\xc4\x97 kojos vena. Achilo raumens susitraukimai priklauso nuo S1 stuburo nervo \xc5\xa1aknies. Achilo sausgysl\xc4\x97 atlaiko 3,9 kartus didesn\xc4\xaf tempim\xc4\x85 u\xc5\xbe k\xc5\xabno svor\xc4\xaf vaik\xc5\xa1tant ir 7,7 kartus didesn\xc4\xaf tempim\xc4\x85 b\xc4\x97gant.\n_START_SECTION_\nNomenklat\xc5\xabra\n_START_PARAGRAPH_\nSeniausiai \xc5\xbeinomas \xc5\xa1ios sausgysl\xc4\x97s pamin\xc4\x97jimas kaip Achilo sausgysl\xc4\x97, buvo 1699 m., kai oland\xc5\xb3 anatomas Filipas Verhejenas j\xc4\x85 apra\xc5\xa1\xc4\x97 savo veikale \xe2\x80\x9eCorporis Humani Anatomia\xe2\x80\x9c (\xe2\x80\x9e\xc5\xbdmogaus k\xc5\xabno anatomija\xe2\x80\x9c), XV skyriuje, 328 puslapyje. Jis apra\xc5\xa1\xc4\x97 \xc5\xa1ios sausgysl\xc4\x97s viet\xc4\x85 ir pavadino j\xc4\x85 \xe2\x80\x9eAchilo laidu\xe2\x80\x9c._NEWLINE_Achilo kulno vardas kil\xc4\x99s i\xc5\xa1 graik\xc5\xb3 mitologijos. Achilo motina nimfa Tetid\xc4\x97 gavo savo s\xc5\xabnaus mirties prana\xc5\xa1yst\xc4\x99. Tai i\xc5\xa1girdus, ji panardino savo s\xc5\xabn\xc5\xb3 \xc4\xaf Stikso up\xc4\x99, kad j\xc4\xaf apsaugot\xc5\xb3. Ta\xc4\x8diau, ji laik\xc4\x97 j\xc4\xaf u\xc5\xbe kulno, tod\xc4\x97l \xc5\xa1i k\xc5\xabno vieta nebuvo panardinta ir liko pa\xc5\xbeeid\xc5\xbeiama. Per Trojos kar\xc4\x85, Achilas buvo su\xc5\xbeeistas, toje vietoje, kuri liko pa\xc5\xbeeid\xc5\xbeiama, Pario \xc5\xa1auta str\xc4\x97le, kuri j\xc4\xaf nu\xc5\xbeud\xc4\x97. Sakoma, kad tame pa\xc4\x8diame kare Achilas perpjov\xc4\x97 Hektorui sausgysles prie kulno, tod\xc4\x97l Hektoras mir\xc4\x97.\n_START_SECTION_\nSausgysl\xc4\x97s vaidmuo traumatologijoje\n_START_PARAGRAPH_\nDa\xc5\xbeniausiai pasitaikan\xc4\x8dios traumos, susijusios su Achilo s., yra sausgysl\xc4\x97s patempimai, ply\xc5\xa1imai, tendinoz\xc4\x97s. Tendinoz\xc4\x97s\xc2\xa0\xe2\x80\x93 tai sausgysl\xc4\x97s skausmas arba sustand\xc4\x97jimas d\xc4\x97l persidirbimo. Buvo manoma, kad patempimai sukeldavo sausgysl\xc4\x97s skausmus, ta\xc4\x8diau devintame praeito am\xc5\xbeiaus de\xc5\xa1imtmetyje mokslininkai nevisada rasdavo patempimo p\xc4\x97dsak\xc5\xb3, kai pacientai sk\xc5\xb3sdavosi Achilo s. skausmais. Achilo s. ply\xc5\xa1imai da\xc5\xbeniausiai pasitaiko sportuojant, kai staigiai \xc4\xafsitempia Achilo s., pavyzd\xc5\xbeiui, sprinte. Achilo s. ply\xc5\xa1imai b\xc5\xabna daliniai arba visi\xc5\xa1ki (po pastarojo b\xc5\xabtina operacija)._NEWLINE_Kai kada pasitaiko \xc4\xafgimta sausgysl\xc4\x97s yda (vad. arklio p\xc4\x97da), kai d\xc4\x97l per trumpos sausgysl\xc4\x97s p\xc4\x97da b\xc5\xabna sulenkta, pasistiebusi. Da\xc5\xbeniausiai d\xc4\x97l sm\xc5\xabgio ar pervarginimo baleto artistams ar sportininkams ji gali \xc4\xaftr\xc5\xabkti, nutr\xc5\xabkti arba atitr\xc5\xabkti nuo kulnakaulio._NEWLINE_Gydant pa\xc5\xbeeist\xc4\x85 sausgysl\xc4\x99, ligonis turi ramiai gul\xc4\x97ti, nejudinti pa\xc5\xbeeistos vietos. D\xc4\x97l reumato, virusin\xc4\x97s ligos arba nuo nepatogios avalyn\xc4\x97s gali prasid\xc4\x97ti kulnin\xc4\x97s sausgysl\xc4\x97s tepalinio mai\xc5\xa1elio u\xc5\xbedegimas, kuris sukelia sausgysl\xc4\x97s skausm\xc4\x85 (achilalgij\xc4\x85).\n_START_SECTION_\nPa\xc5\xbeeidim\xc5\xb3 prie\xc5\xbei\xc5\xabra\n_START_PARAGRAPH_\nPradin\xc4\x97 pa\xc5\xbeeidim\xc5\xb3 prie\xc5\xbei\xc5\xabra daugiausia neoperacin\xc4\x97. Ortopedai gali suteikti ankstyv\xc4\x85 palengv\xc4\x97jim\xc4\x85, koreguodami sausgysl\xc4\x97s gijim\xc4\x85. Nesteroidini\xc5\xb3 ir prie\xc5\xa1patempimini\xc5\xb3 vaist\xc5\xb3 (NSAID) paprastai vengia, nes paprastus pa\xc5\xbeeidimus jie tik pakomplikuoja, ta\xc4\x8diau retais atvejais jie tinka gydyti Achilo s. patempimus. Labai rekomenduojama fizioterapija, kai daromi tempimo pratimai prie\xc5\xa1 blauzdos pasiprie\xc5\xa1inim\xc4\x85. Naudojami ir pediatriniai \xc4\xaftvarai arba pagalv\xc4\x97l\xc4\x97s kulnui. Pagal medicinos daktaro Hakano Alfredsono straipsnius ir \xc5\xa0ved\xc5\xb3 klinik\xc5\xb3 asociacij\xc4\x85, skausmas Achilo s. patologijoje atsiranda i\xc5\xa1 nerv\xc5\xb3, susijusi\xc5\xb3 su neo-kraujotaka ir gali b\xc5\xabti efektyviai i\xc5\xa1gydomi su 1-4 ma\xc5\xbeomis sklerozantini\xc5\xb3 vaist\xc5\xb3 injekcijomis. Savo mokslinio darbo apsigynime, dr. Hakanas Alfredsonas parod\xc4\x97, kad 19 i\xc5\xa1 20 jo pacient\xc5\xb3 buvo s\xc4\x97kmingai i\xc5\xa1gydyti skleroterapijos. Achilo s. ply\xc5\xa1imo atveju, yra 3 pagrindiniai gydymo b\xc5\xabdai: atviras ir perkutatin\xc4\x97 operacijos arba neoperaciniai metodai._NEWLINE_Priklausomai nuo traumos sunkumo, Achilo s. gijimas gali u\xc5\xbetrukti nuo 12 iki 16 m\xc4\x97nesi\xc5\xb3.\n_START_SECTION_\nVaizdin\xc4\x97s i\xc5\xa1vados\n_START_PARAGRAPH_\nAchilo s. degeneracija (tendinoz\xc4\x97) paprastai nustatoma su MRT (magnetinio rezonanso tomografija) arba ultragarso metodu. Abiejais atvejais, sustor\xc4\x97jusi sausgysl\xc4\x97 gali parodyti patempimo arba u\xc5\xbedegimo atvej\xc4\xaf. Sausgysl\xc4\x97je, padid\xc4\x97jusi kraujo t\xc4\x97km\xc4\x97, sausgysl\xc4\x97s pluo\xc5\xa1t\xc5\xb3 dezorganizacija ir dalinio sustor\xc4\x97jimo \xc4\xaftr\xc5\xabkimai gali b\xc5\xabti ai\xc5\xa1kiai atpa\xc5\xbeinti. Achilo s. u\xc5\xbedegimai paprastai da\xc5\xbenai b\xc5\xabna vidurin\xc4\x97je sausgysl\xc4\x97s dalyje, ta\xc4\x8diau gali b\xc5\xabti ir jungtyje su kulnakauliu, kur tai \xc5\xbeinoma kaip entezopatija. Nors entezopatija gali b\xc5\xabti laikoma priklausoma nuo am\xc5\xbeiaus, ta\xc4\x8diau tai labiau susij\xc4\x99 su kai kai kuriais artrito atvejais. Achilo s. tendinoz\xc4\x97 laikoma rizikos faktoriu blauzdos raumen\xc5\xb3 tr\xc5\xabkimams.'